U-I-75/95
Natisni
Opravilna št.:
U-I-75/95
Datum odločitve:
7. 3. 1996
Objavljeno:
OdlUS V, 28
ECLI:
ECLI:SI:USRS:1996:U.I.75.95
Akt:
Zakon o državljanstvu Republike Slovenije (Ur. list RS, št. 1/91-I, 30/91, 38/92, 13/94), 4. in 5. čl.

Zakon o spremembah in dopolnitvah istega zakona (Ur. list RS, št. 38/92), 1. čl.
Izrek:
Postopek za preizkus pobude za oceno ustavnosti 4. in 5. čl.

Zakona o državljanstvu Republike Slovenije in 1. čl. Zakona o spremembah in dopolnitvah istega zakona se ustavi.
Evidenčni stavek:
Ker je ostala pobuda za oceno ustavnosti tudi po dopolnitvi nepopolna, tako da na njeni podlagi ni bilo mogoče nadaljevati postopka, je Ustavno sodišče ob smiselni uporabi tretjega odstavka 28. člena Zakona o Ustavnem sodišču (Uradni list RS, št. 15/94) postopek za preizkus pobude ustavilo.
Geslo:
Nepopolna vloga.
Državljanstvo.
Nepristojnost Ustavnega sodišča za oceno primernosti zakonske ureditve.
Pravna podlaga:
Zakon o pravdnem postopku (ZPP), 109. čl.
Zakon o Ustavnem sodišču (ZUstS), 6., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Niko Koenig, Maribor
Datum vloge:
5. 5. 1995
Vrsta odločitve:
sklep
Vrsta rešitve:
ustavitev
Dokument:
US17734
Dokument v PDF obliki:
U-I-75-95.pdf
115 KB
Prenesite datoteko
U-I-75/95
7.3.1996
S K L E P
Ustavno sodišče je v postopku za preizkus pobude Nika Koeniga iz Maribora na seji dne 7.3.1996
s k l e n i l o:
Postopek za preizkus pobude za oceno ustavnosti 4. in 5. člena Zakona o državljanstvu Republike Slovenije (Uradni list RS, št. 1/91-I, 30/91, 38/92, 13/94 ) in 1. člena Zakona o spremembah in dopolnitvah istega zakona (Uradni list RS, št. 38/92) se ustavi.
O b r a z l o ž i t e v
A.
1. Pobudnik je dne 5.5.1995 vložil pobudo za začetek postopka za oceno ustavnosti in zakonitosti v izreku navedenih določb zakonov. V pobudi ni zatrjeval neskladnosti izpodbijanih zakonskih določb z Ustavo, temveč je le obširno utemeljeval neprimernost sprejete zakonske rešitve in tudi predlagal ustreznejšo rešitev.
B.
2. Po določbi prvega odstavka 109. člena Zakona o pravdnem postopku (Uradni list SFRJ, št. 4/77) v zvezi s 6. členom Zakona o Ustavnem sodišču (Uradni list RS, št. 15/94) se vloga, ki je nerazumljiva ali ne vsebuje vsega, kar je treba, da bi se lahko obravnavala, vrne vložniku v popravo oziroma dopolnitev z ustreznimi napotki.
3. Ker pobuda ni vsebovala vseh sestavin, ki so pogoj za začetek postopka za oceno ustavnosti in zakonitosti, je Ustavno sodišče pobudnika pisno pozvalo, naj, kolikor je njegov namen sprožitev pobude za oceno ustavnosti in ne sprožitev postopka za novelo zakona, vlogo dopolni, tako da navede konkretne določbe Ustave, s katerimi naj bi bile izpodbijane določbe zakonov v neskladju, in to utemelji. Pri tem ga je opozorilo, da Ustavno sodišče po veljavni zakonodaji ni pristojno za oceno primernosti zakonske ureditve.
4. Pobudnik je sicer v roku poslal dopolnitev, vendar je v dopolnitvi navedel, da Ustava ne določa načina pridobivanja državljanstva, zato pobude ni potrebno dopolniti. Kljub jasnemu in izrecnemu naročilu Ustavnega sodišča in kljub opozorilu na možnost, da bo sicer postopek ustavilo, pobudnik ni ustrezno dopolnil svoje vloge, zato je Ustavno sodišče postopek ustavilo. C.
5. Ustavno sodišče je sprejelo ta sklep ob smiselni uporabi tretjega odstavka 28. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek